Dit verklaar waarom daar dikwels moeilikheid is waar ’n jong man is – en gróót moeilikheid waar ’n klompie jong manne saam is. Met ’n pa se kar, ’n kroeg of koelboks of die teenoorgestelde geslag in die prentjie is die kans op moeilikheid ekstragroot.
Hulle kan R1 000 per bok betaal, en dit maak nie saak of dit ’n koei is of ’n bul met horings vir ’n Rowland Ward-trofeerekord nie. Die enigste reël is hulle skiet nie op die Sondag nie. Dis taboe.
Hulle skree-gesels uitbundig bo die musiek uit oor die meisies wat hulle die vorige aand in die Spur op Bethlehem raakgekuier het en die koedoes wat wag.
Vrydagoggend is hulle vroeg aan die stap. Ure en kilometers later kry Bart sy bok – ’n mooi koei – effens verskuil agter swarthake. Dis ’n perfekte skoot agter die blad oor so 120 m. Kort voor lank hang die bok afgeslag in die plaashuis se koelkamer.
Leendert se koedoe – ’n stewige bul met mooi horings – val Saterdagmiddag laat in die rooi Kalaharisand aan die voet van ’n dolerietkoppie. Dis ook ’n goeie skoot – in die hoognek en ook oor ’n goeie afstand.
Die kampvuur brand tot ounag hoog en die koelboks werk oortyd vir die viering van Leendert se bok wat nou langs Bart s’n in die koelkamer hang.
Sondagoggend slaap die manne hulle roes af en hang daarna doelloos rond, want, onthou: G’n skietery op Sondag nie.
Langs die groentetuintjie, skuins duskant die tente, slaan ’n bokgedaante met ’n plof in die donker nag neer.
Op die rooi plaasstoep gil tannie Mieta huilend op Frikkadel: “Jou swerkater! Daai donkie het ’n naam gehad! En hy het die troukarretjie getrek... Daai donkie se naam was Hartseer!”
Hartseer kry ’n ereplek tussen die ander jagtrofeë in die sitkamer van Frikkadel se plaashuis. En Hartseer is die enigste dier met sy sterfdatum op ’n gegraveerde plaatjie op die houtskild: “Hartseer. Geskiet te Hopetown...”
Dis ’n huwelik sonder moeilikheid. Al wanneer moeilik dreig, is as Leonie die slag vir Frikkadel sê die donkie moet eens en vir altyd uit die huis uit. Dan los sy dit maar, en Hartseer bly.
Sy’s nie verkeerd nie. Toe sy weer sien, haal Frikkadel op ’n goeie dag vir Hartseer sonder ’n woord van die muur af – en Hartseer is uit hulle huis uit. Dit doen Frikkadel so ewe op sy vyf en twintigste verjaardag.